Cuneiform Tablet VS 26 119 (VAT 13513)
Cuneiform tablet, dated to the Old Assyrian Period (ca. 1950-1850 BC).
Genre: memo
Transliteration:
KIŠIB da-da-a DUMU a-šur-i-mì-tí KIŠIB šu-ḫu-bur DUMU i-dí-a-bi-im KIŠIB ku-ku-la-nim DUMU ku-ta-a 5 ma-na KÙ.BABBAR ṣa-ru-pá-am i-ṣé-er ku-ku-lá-nim {d}en-LÍL-ba-ni i-šu i-na 77 {TÚG}pí-ri-kà-ni qá-tí {d}EN.LÍL-ba-ni ša-ak-na-at iš-tù ḫa-muš-tim ša a-šur-i-mì-tí ITU.KAM ša sà-ra-tim li-mu-um ša qá-tí ì-lí-a-lim a-na 6 ḫa-am-ša-tim i-ša-qal šu-ma lá iš-qúl 1.5 GÍN.TA a-na 1 ma-na-em i ITU.1.KAM ṣí-ib-tám ú-ṣa-áb pí-ri-kà-nu a-šu-mì ku-ku-lá-nim a-na wa-aḫ-šu-ša-na GÁN-lam e-tí-qú KÙ.BABBAR ší-im-šu-nu a kà-ni-ìš a-šu-mì ku-ku-lá-nim e-tí-qám KÙ.BABBAR-áp-šu {d}en-LÍL-ba-ni i-lá-qé-ma šu-ma wa-tár ku-ku-lá-num i-lá-qé-ma šu-ma ba-tí-iq ku-ku-lá-num-ma i-za-az KIŠIB ku-ku-lá-nim DUMU ku-ta-a KIŠIB lá-qé-pí-im DUMU PÚZUR-sa-tù-e KIŠIB šu-{d}EN.LÍL DUMU ma-nu-ki-a-šur 1.5 ma-na KÙ.BABBAR ṣa-ru-pá-am i-ṣé-er šu-{d}EN.LÍL {d}en-LÍL-ba-ni i-šu ITU.1.KAM ša ke-na-tim li-mu-um ša qá-tí e-na-ma-a-šur a-na ITU.4.KAM i-ša-qal šu-ma lá iš-qúl 1.5 GÍN.TA a-na 1 ma-na-em ṣí-ib-tám ú-ṣa-áb KIŠIB a-ḫu-wa-qar DUMU šu-IŠTAR KIŠIB DINGIR-na-da DUMU a-šur-na-da KIŠIB ku-lu-ma-a DUMU a-šur-i-mì-tí KIŠIB bu-za-zu DUMU pu-šu-ke-en₆ 1 ma-na KÙ.BABBAR ṣa-ru-pá-am a-ṣé-er 1 ma-na-em 0.5 GÍN um-ta-lik-ma KÙ.BABBAR ú-du i-ṣé-er bu-za-zu {d}en-LÍL-ba-ni i-šu iš-tù ḫa-muš-tim ša li-ip-ta-nim ITU.KAM qá-ra-tim li-mu-um sà-ma 1 GÍN.TA ṣí-ib-tám i ITU.1.KAM a-1 ma-na-em ú-ṣa-ab ku-lu-ma-a qá-ta-tum i qá-qá-ad šál-mì-šu-nu ra-ki-is KIŠIB qá-ta-tim DUMU i-dí-IŠTAR KIŠIB a-šùr-GAL DUMU lá-qé-pì-im KIŠIB na-na-a DUMU ḫa-na-nim KIŠIB PÚZUR-a-šur DUMU a-mur-a-šur 1 ma-na KÙ.BABBAR ṣa-ru-pá-am bé-ú-lá-at {d}en-LÍL-ba-ni PÚZUR-a-šur ú-kà-al iš-tí KÙ.BABBAR uk-ta-al me-eḫ-ru-um ša ṭup-pè-e ḫa-ru-mu-tim GÁN-lam e-tí-qú